Indiana Jones og krystallhodeskallens rike

Indiana Jones og krystallhodeskallens rike (org.: Indiana Jones and the Kingdom of the Crystal Skull) er den fjerde filmen om Indiana Jones. Harrison Ford spiller hovedrollen, Steven Spielberg er regissør og George Lucas produsent. Filmen hadde verdenspremiere 22. mai 2008. Innspillingen begynte sommeren 2007.

Cate Blanchett, Ray Winstone, Karen Allen, Shia LaBeouf, Jim Broadbent og John Hurt har også roller i filmen. 

 Handlingen 
Den 3. filmen om Indiana Jones foregikk i 1938. Til tonene av «Hound Dog» med Elvis Presley rykker vi nå 19 år fram i tid til 1957 og den kalde krigen. Myndighetene misliker sterkt Indianas siste aktiviteter og ønsker at hans arbeidsgiver skal sparke arkeologen. Indiana møter den unge og rebelske Mutt (Shia LaBeouf) som bærer på et sterkt nag og som har et forslag til Indiana: Hvis han hjelper Mutt på en ekspedisjon kan Indiana gjøre en av de mest spektakulære oppdagelsene i historien, finne den legendariske Krystallhodeskallen fra Akator. 
Indy og Mutt drar til Peru, men får snart selskap av sovjetiske agenter ledet av den iskalde og slående vakre Irina Spalko (Cate Blanchett). Filmens klimaks er lagt til UFO- observatorium «Area 51» i Nevada-ørkenen.  

Den fjerde filmen inneholder flere referanser til de foregående historiene om Indy og tidligere filmer til både Spielberg og Lucas. Det er hilsener til både Indys far (Sean Connery takket nei til å gjenta rollen som faren til Indiana Jones) og hans gamle rektor på Universitetet, Marcus. Indy møter også gamlekjæresten Marion (Karen Allen) fra den første filmen. Spekulasjonene rundt filmens handling har vært enorme før premierer og inneholder blant annet rykter om at Mutt faktisk er Indianas sønn. Shia LaBeouf, som spilte Indiana Jones' sønn, har selv innrømmet at hans egen rolle ikke var den beste og at filmen led under et svakt manuskript: Indiana Jones: «Indy 4'' led av et slapt, uinspirert manus, klossete bruk av spesialeffekter, fattigslige høydepunkter... jeg kunne fortsette. Til syvende og sist var det ikke annet enn kald pengegrafsing.»Dagbladet: Shia LaBeouf: – Jeg har sviktet, 18. mai 2010

 I rollene 
 Rolle  Skuespiller Indiana Jones  Harrison Ford Irina Spalko  Cate Blanchett Marion Ravenwood  Karen Allen Mutt Williams  Shia LaBeouf 'Mac' George Michale  Ray Winstone Professor Harold Oxley  John Hurt Dean Charles Stanforth  Jim Broadbent Dovchenko  Igor Jijikine General Ross  Alan Dale

 Tidligere filmer i serien 
 Jakten på den forsvunne skatten (1981)
 Indiana Jones og de fordømtes tempel (1984)
 Indiana Jones og det siste korstog (1989)

 Referanser 

 Eksterne lenker 



 Filmomtale og trailer hos Dagbladet.no

Kategori:Actionfilmer fra USA
Kategori:Eventyrfilmer fra USA
Kategori:Filmer fra 2008
4
Kategori:Razzie-vinnere
Kategori:Engelskspråklige filmer
Kategori:Oppfølgerfilmer